༌། བསྟོད་པའི་བར་སྔར་བཞིན་བྱ།
བདག་བསྐྱེད་ཀྱི་ཐུགས་ཀ་ལས་འོད་ཟེར་འཕྲོས་པས།
བུམ་པའི་སྟེང་གི་ལྷ་
རྣམས་ཀྱི་ཐུགས་རྒྱུད་བསྐུལ། ཐུགས་ཀའི་སྔགས་ཕྲེང་གསལ་བ། · སོ་སོ་ལས་འོད་
ཟེར་འཕྲོས། རྒྱལ་བ་སྲས་བཅས་ཀྱི་ཐུགས་ཀ་ནས་ཡེ་ཤེས་ཀྱི་བདུད་རྩི་བཀུག །
བུམ་པའི་ཆུ་ལ་ཐིམ་ཞིང་། ལྷ་སོ་སོའི་སྐུ་ལས་ཀྱང་བདུད་རྩིའི་རྒྱུན་བབས་པས་བུམ་
པ་གང་བར་བསམས་ལ། ཐོག་མར་ལེགས་སོ་སྦྱིན་པའི་ཕྱག་རྒྱ་བཅས་ལ། གཟུངས་
རིངས་ཚར་གཅིག་བཟླ། དེ་ནས་ཕྱག་རྒྱ་མེད་པར་གཟུངས་ཉི་ཤུ་རྩ་རེ་ལ་སོགས་པ་
ཅི་རིགས་པ་བཟླ་ཞིང་། ང་མཆོད་ལ་སོགས་པའི་སྐབས་གཞན་དུ་ནི། དེ་དང་
དེའི་རྣམ་གཞག་སྤྲོས་ནས་ཤེས་པར་བྱའོ། །
532

དེ་ནས་གཏོར་མ་རྣམས། ཨ་ཀཱ་རོའམ། སྔགས་དྲུག་དང༌། ཕྱག་རྒྱ་དྲུག་གིས་
བྱིན་གྱིས་བརླབས་ལ། མགྲོན་རྣམས་ཀྱི་ལྗགས་འོད་ཟེར་གྱི་སྦུ་བུས་གཏོར་མའི་
བཅུད་ཐམས་ཅད་དྲངས་ཏེ་གསོལ་བར་གྱུར་པར་བསམས་ལ། ཨོཾ་ཨུཥྞི་ཥ་བི་ཛ་ཡ་
ས་བ་རི་ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལན་གསུམ་མམ་བདུན་གྱིས་
བཅོམ་ལྡན་འདས་མ་འཁོར་དང་བཅས་པ་ལ་ཕུལ། རྒྱས་པར་ན་ཆ་གསུམ་ཀྱང་
བཏང་སྟེ། དགེ་བའི་རྩ་བ་འདི་དཔལ་ལྡན་བླ་མ་དམ་པ་རྣམས་ཀྱི་སྐུ་ཚེ་རྒྱས་པ་ལ་
སོགས་པ་དངོས་གྲུས་ཀྱི་རྒྱུར་བཅོམ་ལྡན་འདས་རྗེ་བཙུན་རྣམ་པར་རྒྱལ་མའི་ལྷ་་་་་་
ཚོགས་ལ་འབུལ་ལོ། །མགོན་པོ་ཁྱེད་ཀྱིས་དཔལ་ལྡན་བླ་མ་དམ་པ་རྣམས་ཀྱི་སྐུ་ཚེ་
ཞེས་དགེ་རྩ་ཕུལ།
རྒྱས་པ་ལ་སོགས་པའི་དངོས་གྲུབ་བདག་ལ་སྩལ་དུ་གསོལ།
དཔལ་ལྡན་ལྷ་མོ་སྟོན་ཀའི་ཟླ་བའི་མདོག །ཅེས་སོགས་རྒྱས་བསྡུས་ཅི་རིགས་པས་
བསྟོད།
གང་ཡང་བདག་བློ་རྨོངས་པ་ཡིས། ཞེས་སོགས་དང༌། མ་རྙེད་ཡོངས་སུ་མ་
ཤེས་དང༌། ཞེས་སོགས་ཀྱིས་བཟོད་པར་གསོལ་ཏེ། འདོད་དོན་ལ་གསོལ་བ་གདབ།
མཆོད་རྟེན་གྱི་ནང་གི་ལྷ་རྣམས། འདིར་ནི་གཟུགས་དང་ལྷན་ཅིག་ཏུ། ཞེས་སོགས་
བརྟན་བཞུགས་བྱའོ། །མདུན་བསྐྱེད་བསྒྲུབ་པའི་ཚུལ་ནི། ཐོག་མར་རྡུལ་ཚོན་
དཀྱིལ་འཁོར་བྲི་བའི་དབང་དུ་བྱས་ན། ས་བརྟག་པ་དང་། མངོན་པ་ལས་སློང་བ་
སོགས་ཀྱི་རྣམ་གཞག་རྒྱས་པར། རྡོ་རྗེ་འཆང་ཆེན་པོའི་ལམ་གྱི་རིམ་པ་ལས་ཤེས་
པར་བྱ་ཞིང་། མདོར་བསྡུས་ཙམ་ངག་འདོན་གྱི་དབང་དུ་བྱས་ན། ཨོཾ་སརྦ་ཏ་ཐཱ་ག་
ཏ། སུད་བྷ་ཝ་སེ་སྭཱཧཱ། རང་ཉིད་རྗེ་བཙུན་རྣམ་པར་རྒྱལ་མར་གྱུར། མཆོད་པ་
བསངས་སྦྱངས། བྱིན་རླབས། གཏོར་མ་ཡང༌། ཨ་ཀཱ་རོ། ལན་གསུམ་གྱིས་བྱིན་
གྱིས་བརླབས་ཏེ། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། ཞིང་སྐྱོང་དང་།
གཞི་བདག་འཁོར་བཅས་སྤྱན་དྲངས། མཆོད་ཡོན་ཕུལ།
ཨ་ཀཱ་རོའི་སྔགས་ལན་གསུམ་སོགས་ཀྱིས་གཏོར་མ་ཕུལ། ཨཉྙཾ་ནས་ཤབྟའི་བར་
533

གྱིས་མཆོད། __ གང་ཡང་འདིར་གནས་ལྷ་དང་ཀླུ། །གནོད་སྦྱིན་སྲིན་པོའམ་ནི་
གཞན། །དེ་དག་རྣམས་ལ་ས་འདི་ནི། །བདག་ཞུ་ཁྱེད་ཀྱིས་སྩལ་དུ་གསོལ། །ལན་
གསུམ་གསོལ་བས། གནང་བ་སྦྱིན་པར་བསམ། དེའི་རྗེས་སུ། རྫས་སྔགས་ཏིང་ངེ་
འཛིན་གསུམ་གྱིས་སྦྱངས། སྔར་བཞིན་མཆོད་གཏོར་བྱིན་གྱིས་བརླབས་ལ། རང་
གི་
།་ཐུགས་ཀའི་ཧཱུཾ་ལས་འོད་ཟེར་འཕྲོས། སའི་ལྷ་མོ་སེར་མོ་མཆོག་སྦྱིན་དང་བུམ་པ་
འཛིན་པ་ས་འོག་ནས་སྤྱན་དྲངས། དཀྱིལ་འཁོར་གྱི་ཚོམ་བུའི་སྟེང་དུ་བཞུགས་པར་
བསམ། སྔར་བཞིན་མཆོད་གཏོར་ཕུལ། སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་
པའི་ཚུལ་དང་ཁྱད་པར་དང་། །ས་དང་ཕ་རོལ་ཕྱིན་རྣམས་ལ། །ལྷ་མོ་ཁྱོད་ནི་
དབང་དུ་གྱུར། །སྐྱོབ་པ་ཤཱཀྱ་སེང་གེ་ཡིས། །ཇི་ལྟར་བདུད་ཀྱི་དཔུང་བཅོམ་པ། །
དེ་བཞིན་དུ་ནི་བདུད་ཀྱི་དཔུང་། བཅོམ་ནས་དཀྱིལ་འཁོར་བྲི་བར་བྱ། ཞེས་ལན་
གསུམ་གསོལ་བ་བཏབ་པས་གནང་བ་སྦྱིན་ནས་དེ་ཉིད་དུ་ཐིམ་པར་བསམ་མོ། །
དེ་ནས་དཀྱིལ་འཁོར་གྱི་དབུས་སུ་སྒྲུབ་གྲོགས་དང་བཅས་ཏེ་འདུག་ནས།
བདག་བསྐྱེད་བཟླས་པ་དང་བཅས་པའི་བར་སྔོན་དུ་བཏང་།
ཆུ་གཉིས་སྔོན་དུ་
འགྲོ་བའི་མཆོད་པ་ཕུལ་ཏེ། བདག་ཉིད་ཀྱི་ལྕེ་ཧཱུཾ་ལས་སྐྱེས་པའི་རྡོ་རྗེར་གྱུར། མ་
ལུས་ཕྱོགས་ན་བཞུགས་པ་ཡི། སངས་རྒྱས་རྣམས་ནི་བདག་ལ་དགོངས། བདག་
མིང་འདི་ཞེས་བགྱི་བ་ཡིས། །རྣམ་པར་རྒྱལ་མའི་དཀྱིལ་འཁོར་བྲི། །སངས་རྒྱས་
ཀུན་དེང་གཤེགས་ནས་ཀྱང༌། །དངོས་གྲུབ་ཀུན་འདིར་སྩལ་དུ་གསོལ། ཞེས་ལན་
གསུམ་གསོལ་བ་བཏབ་པས་གནང་བ་སྦྱིན་པར་བསམ། ཛིན་ཛིཀ་གཙྪ། ཡེ་ཤེས་པ་
རྣམས་རང་བཞིན་གྱི་གནས་སུ་གཤེགས། རྒྱས་པར་སྤྲོ་ན་སྐབས་འདིར་ཁྲོ་བོ་སྤྱན་
དྲངས་ཏེ་སྤྱི་འགྲོ་ལྟར་བགེགས་སྐྲོད་རྒྱས་པར་བྱེད།
བསྡུ་ན་ཨོཾ་ཏྲཾ་བརྙས་བགེགས་སྦྱངས། དཀྱིལ་འཁོར་གྱི་གཞི་བ་བྱུང་ལ་སོགས་
པས་བྱུག །ལས་ཐིག་བསངས་སྦྱངས། ཧཱུཾ་ལས་མི་གཡོ་བའི་ངོ་བོར་བསམས་ལ་
མཆོད་བསྟོད་བྱ། ཐིག་ཇི་ལྟར་འདེབས་པའི་ཚུལ་ནི། རྣམ་པར་རྒྱལ་མའི་དཀྱིལ་
534

འཁོར་ནི། །ཕྱི་དབྱིབས་མགོན་པོ་ཚེ་དཔག་མེད། །ལྷ་དགུའི་དཀྱིལ་འཁོར་ཇི་
བཞིན་ལ། །ཤར་གྱི་རྩ་ཐིག་ཕྲད་མཚམས་ནས། །ཆ་ཆུང་བཞི་ཆ་དབུས་སོན་པར། །
སེང་ཁྲི་དེ་སྟེང་རྨང་དགེ་བཅུ། །བང་རིམ་ཟླུམ་པོ་གསུམ་གྱི་སྟེང་། །པདྨ་བུམ་པ་བྲེ་
དང་ནི། །ཆོས་འཁོར་བཅུ་གསུམ་ཆར་ཁེབས་སྟེང་། །ཉི་ཟླས་བརྒྱན་པའོ་གཡས་
གཡོན་དུ། །མེ་ཏོག་ཕྲེང་བས་མཛེས་པར་བྱ། །བུམ་པའི་ལྟེ་བར་སྒོ་ཁྱིམ་དབུས། །
པད་ཟླའི་གདན་ལ་རྗེ་བཙུན་མའི། །ཕྱག་མཚན་སྣ་ཚོགས་རྡོ་རྗེའི་སྟེང་། ས་བོན་
ཧཱུཾ་གྱིས་མཚན་པ་དང་། །གཡས་གཡོན་མདུན་ལ་ཉེ་བའི་ངོས། །ཕྱག་མཚན་ཡང་ན་
ཧྲཱིཿདང་ཧཱུཾ། །དེ་ཡི་རྒྱབ་ངོས་གཡས་གཡོན་དུ། །བུམ་པའམ་ཡང་ན་ས་བོན་དེའི། །
ཕྱོགས་བཞིར་ཁྲོ་བོའི་དབང་པོ་ལ། །རང་རང་གཡས་ཀྱི་ཕྱག་མཚན་ནམ། །ཡང་ན་
ས་བོན་ཧཱུཾ་ཡིག་ནི། །རང་རང་གདན་ལ་མཛེས་པར་བྲི། །ཚོན་སྣ་ལྔ་ཡང་བསངས་
སྦྱངས་ཏེ། །ཨོཾ་ཧཱུྃ་ཏྲཾ་ཧྲཱིཿཨཱཿརྣམས་ལས། །ཡེ་ཤེས་ལྔ་ཡི་བདག་ཉིད་མོས། །ཚུལ་
འདིས་ཡེ་ཤེས་ཐིག་སྐུད་ཀྱང༌། །བྱིན་གྱིས་རློབ་ཚུལ་ཤེས་བྱས་ཏེ། །ཡེ་ཐིག་བཏབ་
ལ་ཚོན་རྣམས་དགྲམ། ། །དེ་བཞིན་སློབ་མ་ལྷག་གནས་ཀྱང་ །ནང་དབང་སྔགས་
སྡོམ་འཛིན་པ་སོགས། །རྒྱུད་སྡེ་གོང་མ་རྣམ་གཉིས་ཀྱི། །ཐུན་མོང་མིན་པའི་ཆོ་གའི་
ཚུལ། །འགའ་ཞིག་བཞག་ནས་གཞུང་བཞིན་བྱ། །ཞེས་པའོ། །
དེ་ནས། ཨོཾ་སརྦ་ཏ་ཐཱ་ག་ཏ་ཨུད་བྷ་ཝ་ཡེ་སྭཱཧཱ། རང་ཉིད་བཅོམ་ལྡན་འདས་
མ་རྣམ་པར་རྒྱལ་མར་གྱུར། ན་མོ་རཏྣ་ཏྲ་ཡཱ་ཡ། ན་མཿཙཎྜ་བཛྲ་པཱ་ཎ་ཡེ། མཧཱ'
ཡཀྵ་སེ་ན་པ་ཏ་ཡེ། ཏ་དྱ་ཐཱ། ཨོཾ་ས་ར་ས་ར་ཞེས་པ་ནས། རྡོ་རྗེ་ར་བའི་ཕྱོགས་
ཐམས་ཅད་དུ་མེ་དཔུང་འབར་བས་ཁྱབ་པར་གྱུར། རང་གི་གནས་སུ་ཞེས་པར།
རང་གི་མདུན་དུ་རིན་པོ་ཆེ་དུ་མ་ལས་བྱས་པའི་ས་གཞི་གསེར་གྱི་བྱེ་མ་བདལ་བར་་
གྱུར། ཞེས་པ་ནས། སྭ་བྷཱ་ཝ་ནས་ཧཾ། དེ་ལྟར་དམ་ཚིག་པའི་དེ་ཁོ་ན་ཉིད་དོན་
དམ་པར་སྤྲོས་པ་ཐམས་ཅད་དང་བྲལ་བ་ཇི་ལྟར་ཡིན་པ་དེ་བཞིན་དུ། ཞེས་པ་ནས།
དབང་གི་ལྷ་རྣམས་ཀྱང་དེ་ཉིད་ལ་ཐིམ་པར་གྱུར། ཞེས་པའི་བར་བུམ་བསྐྱེད་
535

བཞིན་ནོ། །མཆོད་པ་བྱིན་རླབས་ནི། ཨོཾ་ཏྲཾ་བརྙ་སྭཱཧཱ། ཛིན་ཛིཀ། ཏེ་ཛཿཏེ་ཛཿ
ནས་ཧཱུཾ་ཕཊ། ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་རང་
རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་མཆོད་པ་རྣམས་་་་
ཕུལ་དུ་བྱུང་བའི་ལྷ་རྫས་སུ་གྱུར།
།
ན་མོ་རཏྣ་ཏྲ་ཡཱ་ཡ། ཞེས་པ་ནས། དྷ་རི་པཱུ་ཛི་ཏེ་སྭཱཧཱ། བྱིན་གྱིས་བརླབས།
བདེ་བར་གཤེགས་སོ་བཅོམ་ལྡན་འདས། །ཚུར་གཤེགས་འདིར་ནི་བཞུགས་སུ་
གསོལ། །བདག་གི་མཆོད་ཡོན་བཞེས་ནས་ཀྱང༌། །ཐུགས་ཀྱིས་ཐུགས་དཔག་མཛད་
དུ་གསོལ། །བདག་ནི་ཁྱེད་ལ་གུས་དང་ལྡན། །ཨོཾ་སརྦ་ཏ་ཐཱ་ག་ཏ་ཨུཥྞི་ཥ་བི་ཛ་ཡ་
ས་པ་རི་ཝཱ་ར་ཨཉྙཾ་པྲཏཱི་ཙྪསྭཱཧཱ། བདེ་བར་གཤེགས་སོ་྾ ། །ཚུར་གཤེགས་྾། །
བདག་གི་྾། །ཞབས་བསིལ་྾། །ཐུགས་ཀྱིས་྾། །བདག་ནི་ཁྱེད་ལ་྾། །ཨོཾ་པྲ་
ཝ་ར་སད་ཀ་རཾ་པཱ་ཏྱཾ་པྲ་ཏཱི་ཙྪསྭཱཧཱ། དེ་བཞིན་གཤེགས་དང་དེ་ཡི་སྲས་རྣམས་ལ། །
རིན་ཆེན་བུམ་པ་མང་པོ་སྤོས་ཀྱི་ཆུ། །ཡིད་འོང་ལེགས་པར་གང་བ་གླུ་དང་ནི། །
རོལ་མོར་བཅས་པ་དུ་མས་སྐུ་བསིལ་ལོ། །ཨོཾ་སརྦ་དེ་ཝ་ཏཱ་ཨ་ཙིནྟ་ཨ་མྲྀ་ཏ་སྭཱཧཱ།
སྣ་ཚོགས་དབང་པོའི་གཞུ་ལྟར་རབ་བཀྲ་ཞིང༌། །གང་ལ་རེག་ན་བདེ་བའི་རྒྱུར་
འགྱུར་བ། །གོས་བཟང་རིན་ཆེན་བདག་བློ་སྦྱང་ཕྱིར་འཕུལ། །བཟོད་པ་དམ་པའི་
གོས་ཀྱིས་བརྒྱན་པར་ཤོག ཨོཾ་བཛྲ་ཝ་སྟྭ་ཡེ་ཨཱཿཧཱུྃ་སྭཱཧཱ། རྒྱལ་བ་མཚན་དཔེའི་རང་
བཞིན་རྒྱན་ལྡན་ཞིང་། །རྒྱན་གཞན་དག་གིས་བརྒྱན་པར་མི་འཚལ་ཡང་། །རིན་
ཆེན་རྒྱན་མཆོག་ཕུལ་བས་འགྲོ་བ་ཀུན།
པར་ཤོག ། །ཨོཾ་བཛྲ་ཨཱ་ལཾ་ཀ་ར་ཝ་པུ་ཥ་ཎི་ཨཱཿཧཱུྃ་སྭཱཧཱ། གཙང་ཞིང་གཙང་མ་ལས་
བྱུང་བའི། །ལྷ་རྫས་བཟང་པོའི་དྲི་འདི་དག །བདག་གིས་དང་པས་འབུལ་ལགས་
ཀྱིས། །བཞེས་ནས་བདག་ལ་དགྱེས་པར་མཛོད། །ཨཱ་ཧ་ར་ཨཱ་ཧ་ར། སརྦ་བིདྱཱ་དྷ་
རི་པཱུ་ཛི་ཏེ་སྭཱཧཱ། གཙང་ཞིང་གཙང་ལ་མར་སྐྱེས་པ་ཡི། །ལྷ་རྫས་བཟང་པོའི་མེ་
ཏོག་འདི། །བདག་གིས་དད་པས་྾། །བཞེས་ནས་བདག་྾། །ཨཱ་ཧ་ར་྾ །
།མཚན་དཔེས་བརྒྱན་པའི་སྐུ་ལུས་ཐོབ་
536

ནགས་ཚལ་བཅུད་ནི་ཡིད་དུ་འོང་། །དྲི་ཡི་སྦྱར་བ་ལྷ་ཡི་རྫས། །བདག་གིས་དད་
པས་྾ ། །བཞེས་ནས་བདག་ལ་྾། །ཨཱ་ཧ་ར་྾། སྨན་རྣམས་བཅུད་ནི་ཡིད་དུ་
འོང་ །སྔགས་ཀྱི་ཞལ་ཟས་བཤོས་འདི་དག །བདག་གིས་དད་པས་྾། །བཞེས་
ནས་བདག་ལ་྾ ། །ཨཱ་ཧ་ར་྾། གནོད་རྣམས་འཇོམས་ཤིང་བཀྲ་ཤིས་པ། །དགེ་
ཞིང་མུན་པ་རྣམ་སེལ་འདི། །བདག་གིས་དད་པས་྾། །མར་མེ་འདི་དག་བཞེས་
སུ་གསོལ། །ཨཱ་ལོ་ཀ་ཡ་ཨཱ་ལོ་ཀ་ཡ་བིདྱཱ་དྷ་རི་པཱུ་ཛི་ཏེ་སྭཱཧཱ། དེ་ལས་གཞན་ཡང་
མཆོད་པའི་ཚོགས། །རོལ་མོ་དབྱངས་སྙན་ཡིད་འོང་ལྡན། །སེམས་ཅན་སྡུག་བསྔལ་
སིམ་བྱེད་པའི། །སྤྲིན་རྣམས་སོ་སོར་གནས་གྱུར་ཅིག །ཨོཾ་སརྦ་ཏ་ཐཱ་ག་ཏ་ཨུཥྞི་ཥ་
བི་ཛ་ཡ་ས་བ་རི་ཝཱ་ར་ཤབྟ་པྲ་ཏཱིཙྪ་སྭཱཧཱ། མགོན་པོ་ཐུགས་རྗེ་ཆེ་ལྡན་པ། །ཐམས་
ཅད་མཁྱེན་པའི་སྟོན་པ་པོ། །བསོད་ནམས་ཡོན་ཏན་རྒྱ་མཆོའི་གཞི། །དེ་བཞིན་
གཤེགས་ལ་ཕྱག་འཚལ་ལོ། །དག་པས་འདོད་ཆགས་བྲལ་བར་གྱུར། །དགེ་བས་
ངན་སོང་ལས་གྲོལ་བ། །གཅིག་ཏུ་དོན་དམ་མཆོག་གྱུར་པ། །ཞི་གྱུར་ཆོས་ལ་ཕྱག་
འཚལ་ལོ། །གྲོལ་ནས་གྲོལ་བའི་ལམ་ཡང་སྟོན། །བསླབ་པ་དག་ལ་རབ་ཏུ་གནས། །
ཞིང་གི་དམ་པ་ཡོན་ཏན་ལྡན།། །དགེ་འདུན་ལ་ཡང་ཕྱག་འཚལ་ལོ། །གཞོན་ནུའི་ཆ་
ལུགས་འཆང་བ་པོ། །ཤེས་རབ་སྒྲོན་མེས་རབ་ཏུ་བརྒྱན། །འཇིག་རྟེན་གསུམ་གྱི་
མུན་སེལ་བ། །འཇམ་དབྱངས་ལ་ཡང་ཕྱག་འཚལ་ལོ། །སངས་རྒྱས་ཀུན་གྱིས་རབ་
ཏུ་བསྔགས། །ཡོན་ཏན་དམ་པ་ཀུན་བསགས་པ། །སྤྱན་རས་གཟིགས་ཞེས་མཚན་
གསོལ་བ། །རྟག་པར་བརྩེ་ལ་ཕྱག་འཚལ་ལོ། །སྟོབས་པོ་ཆེ་ལ་དྲག་ཤུལ་ཅན། ། །
རིག་སྔགས་རྒྱལ་པོ་དགེ་བ་ཅན། །གདུལ་དཀའ་པོ་དག་འདུལ་བ་པོ། །རྡོ་རྗེ་འཛིན་
ལ་ཕྱག་འཚལ་ལོ། །མཛེས་ལྡན་པདྨ་དྲི་མེད་རི་བོང་ཅན། །ཞེས་པ་ནས། རྒྱུན་དུ་
དང་བས་བདག་ནི་ཕྱག་འཚལ་ལོ། ‘ །ན་མཿསརྦ་བུདྡྷ་བོ་དྷི་སཏྭ་ནཱཾ། །སརྦ་ཏྲ་སཾ་ཀུ་
རུ་མི་ཏ་ཨ་བི་ཛྙཱ་ར་ཤི་ནི་ན་མོ་སྟུ་ཏེ་སྭཱཧཱ། ཞེས་བསྟོད་པ་འབྱུང་བའི་སྔགས་བཟླས།
537

སྡིག་བཤགས་ནི། འཇིག་རྟེན་དག་གི་ཕྱོགས་ཀུན་ན། དེ་བཞིན་གཤེགས་པ་
གང་བཞུགས་དང་། ། དགྲ་བཅོམ་བྱང་ཆུབ་སེམས་དཔའ་དག །དེ་དག་བདག་ལ་
དགོངས་སུ་གསོལ། །ཚེ་རབས་གང་ཡང་རུང་བ་ན། །བདག་གིས་སྡིག་པ་ཅི་བགྱིས་
དང་། །སྔོན་གྱི་ཚེ་རབས་གཞན་དག་དང༌། །ཚེ་རབས་འདི་དང་འཁོར་བ་ན། །
འདོད་ཆགས་དབང་དང་བླུན་པོ་དང༌། །ཁྲོ་བ་དག་གིས་འཁྲུགས་གྱུར་ཏེ། །སངས་
རྒྱས་ཆོས་དང་དགེ་འདུན་ནམ། །བླ་མ་དག་དང་ཕ་མ་དང༌། །དགྲ་བཅོམ་བྱང་
ཆུབ་སེམས་དཔའ་དང་། །སྦྱིན་གནས་གང་ཡང་རུང་བ་དང༌། །དེ་ལས་གཞན་པའི་
སེམས་ཅན་དག །ཡོན་ཏན་ལྡན་དང་མི་ལྡ